**Тэма: “Новы год”**

**1. Паразмаўляйце**. Пагаварыце аб тым, якое свята наступае, што яно абазначае, як рыхтуюцца людзі да свята.

**2. Займіцеся сумеснай справай**. Няхай ваша дзіця прыме актыўны ўдзел у працэсе ўпрыгожвання ёлачкі. Пры гэтым замацуйце паняцці:

высака – нізка – пасярэдзіне;

вышэй – ніжэй

большы – меншы

даўжэйшы - карацейшы

 **3. Замацуйце назвы адценняў колераў**. Няхай дзіця назаве колеры цацак на ёлцы (ружовы, блакітны, салатавы, жоўта-зялёны, фіялетава-блакітны і г.д.)

 **4. Замацуйце дапасаванне лічэбнікаў і назоўнікаў**. Палічыце цацкі на ёлцы:

1 шарык, 2 шарыкі, 3 шарыкі, 4 шарыкі, 5 шарыкаў…

Такім жа чынам палічыце хлапушкі, ледзяшы, шышкі, гірлянды.

**5. Гульня “Хто больш”**

Неабходна па чарзе падбіраць і называць прыметнікі да назоўнікаў.

Напрыклад:

Ёлачка якая? (зялёная, калючая, духмяная, навагодняя і г.д.)

Пераможа той, хто апошні назаве слова.

Прыметнікі можна падбіраць да любых слоў: цукерка, сняжынка, зіма, Дед Мароз і г.д.

6. Падрыхтуем віншаванні. Папрасіце дзіця намаляваць навагоднія паштоўкі для членаў сям'і, дапамажыце яму прыдумаць віншаванні.

**Тэма "Зіма"**

**1. Назаві асноўныя прыкметы зімы.**

**2. Практыкаванне “Назаві дзеянне”** (падбор дзеясловаў па сэнсу)

Снег (што робіць?) – лажыцца, блішчыць, растае…..

(сняжынка, лёд, вецер, мароз, мяцель)

**3. Практыкаванне “Колькі іх?”** (дапасаванне лічэбнікаў і назоўнікаў)

Адна сняжынка, дзве сняжынкі, тры сняжынкі, чатыры сняжынкі, пяць сняжынак…

(снегавік, гурба, сняжок, горка, лядзяш)

Гэта ж заданне можна ўскладніц, калі дапасоўваць яшчэ і прыметнікі:

Адзін вясёлы снегавік, два вясёлыя снегавікі, тры вясёлыя снегавікі, чатыры вясёлыя снегавікі, пяць вясёлых снегавікоў і г.д. (высокая гурба, маленькі сняжок, доўгі лядзяш, халодны дзень)

**4. Закончы сказ. (Сказы закончыць, а потым паўтарыць поўнасцю)**

Зімой бывае снег, а летам…..

Зімой снег падае, а вясной…..

Зімой катаюцца на санках, а летам….

Зімой бывае холадна, а летам….

Зімой дрэвы белыя, а летам…..

Зімой холадна, а летам….

Зімой растуць гурбы, а летам растуць…..

**5. Практыкаванне “Што было ўчора?”**

Сёння снег блічшыць, а ўчора… (блішчэў)

Сёння снег ідзе, а ўчора………………..

Сёння снег лажыцца, а ўчора……………

Сёння вада замярзае, а ўчора……………..

Сёння мароз трашчыць, а ўчора…………

Сёння сняжынкі падаюць, а ўчора………

Сёння вецер дзьме, а ўчора…….

**6. Складзіце апавяданне пра зіму**. Дапаможа вам у гэтым схема, якая падкажа дзіцяці, аб чым можна расказаць.

